Hos Nordjysk Fødevareoverskud har donationen på 255.000 kroner været altafgørende for at kunne hjælpe ukrainere i Aalborg. - Det har betydet utrolig meget for os, siger Bente Schjødt, der er kontaktperson i non-profit-organisationen. Flere gange om ugen deler hun og frivillige overskudsmad ud til trængte mennesker. Og de har med donationen nu fået muligt for at ansætte en ukrainsk medarbejder. - Det har været afgørende, at vi har fået en medarbejder til at tolke. Ellers ved jeg ikke, hvad vi havde gjort, for sprogbarierrerne været kolossale. Travlt år Ifølge Bente Schjødt er det få af de ukrainske flygtninge, de er i berøring med, forstår engelsk. Og der har været mange af dem. - De fleste af dem får jo en meget lav ydelse og har svært ved at få økonomien til at hænge sammen, så de får suppleret deres mad hos os. Ligesom mange andre også gør. De ukrainske flygtninges ankomst til Danmark givet travlhed i et år, hvor stigende fødevare- og energipriser påvirker pengepungen generelt. Lige nu er der 'ro på', fortæller Bente Schjødt. - Der er blevet oprettet tre hotspots i Aalborg, hvor der én gang om ugen bliver leveret overskudsmad til flygtningefamilierne. Nordjysk Fødevareoverskud har fået tilsagn om en donation i første halvår af 2023. Halv million til event Blandt de nordjyske donationer, skiller ét beløb sig ud. Hele 500.000 går til konkurrencen 'Verdens Vildeste Brobyggere'. Som navnet antyder, handler det om at bygge broer - konkret såvel som i overført betydning. Og det er i Aalborg, at begivenheden finder sted i 2023. På tværs af C.W. Obels kanal bliver der 2. juni i år bygget tre broer i stål, beton og træ på bare syv timer af 45 lærlinge, elever og studerende. - Donationen har en kæmpe betydning for gennemførelsen af Verdens Vildeste Brobyggere, lyder det fra  siger Jeanne Helene, projektleder i 'Foreningen Verdens Vildeste Brobyggere'. Konkurrencens formål er dels at hylde Danmark som bronation og at sætte fokus på erhvervsuddannelser. - Med et Bagedysten-agtigt format, og hvad vi kalder et 'show it, don't tell it-greb', viser vi i Aalborg med Verdens Vildeste Brobyggere, hvad du som ung kan være med til at storslåede byggeprojekter som erhvervsuddannet, siger Jeanne Helene. Publikum vil kunne komme helt tæt på, når arrangementet løber af stablen. - Vi lover nervepirrende brobygning, hyggelig folkefest med livemusik på scenen, Josefine Høgh som vært hele dagen, foodtrucks og et inspirerende messeområde, hvor besøgende selv kan prøve kræfter med at bygge, deltage i konkurrencer, siger hun.

Opsummering:
Nye cykelhjelme, musikfællesskaber og hjælp til ukrainske flygtninge. Det er nogle af de projekter i Nordjylland, der i 2022 fik penge fra Trygfonden. Fonden uddelte i alt 1.253.665 kroner.